Kandalakš

Kandalakš (, karjalan kelil: Kandalakši / Kannanlakši / Kandalahti,  / Kannanlahti, koltta-saamen kelel: Käddluhtt) om Venäman lidn da meriport Murmanskan agjan suvipäivlaskmas. Se om Kandalakšan rajonan da lidnankundan administrativine keskuz.

 Istorii 
Eländpunkt mainitase ezmäižen kerdan kirjutadud purtkiš vl 1517. Ortodoksižen hristanuskondan mez'jumalankodi oli olmas vll 1548−1742, muretihe sen pühäpertid nevondkundaližel aigal. Vl 1916 «Petroskoi — Romanov Murmanal»-raudte läbiti lidnad. Vspäi 1796 Kandalakš oli Arhangel'skan gubernijan palaks, Pohjoižen Dvinan ambujad kaičiba jumalankodid da ohjastiba sidä istorižikš. Vl 1920 kätihe küläd Karjalan palaks.

Radnikžilo sai lidnan statusad vn 1938 20. päiväl sulakud, sid' läksi Karjalaspäi i mülüškanzi Murmanskan agjaha sen-žo voden 28. päiväl semendkud. Vozil 1939−1951 saudihe alüminijantegint, i vll 1934−1952 koume gidroelektrostancijad zavodiba radod Niv-jogel. Alüminijantegim radab todud torhudel Pikalövon ümbrištospäi da Ispanijaspäi.

 Geografijan andmused 
Lidn sijadase rajonan pohjoižpäivnouzmas, Niv-jogensun () da Vauktan meren Kandalakšan lahten randoil, 29 m ü.m.t. keskmäižel korktusel.

Matkad Murmanskhasai om 200 km pohjoižhe orhal vai 245 km «Kol»-avtotedme. Lähembaine lidn om Polärnije Zori kaks'kümnes vides kilometras pohjoižhe orhal vai raudtedme, 35 km avtotedme.

Klimat om kontinentaline, venon i subarktižen klimatan röunal. Voden keskmäine lämuz om +1,0 C°, kezakun-elokun +11,5..+14,9 C°, tal'vkun-uhokun −8,2..−11,4 C°. Ekstremumad oma −43,5 C° (viluku) i +32,0 C° (kezaku-eloku). Kezaaigan minimum om −4,5 C° (kezaku), tal'vaigan maksimum om +8,0 C° (tal'vku, uhoku). Ei voi panda halad heinkus vaiše (minimum +1,8 C°). Paneb sadegid 571 mm vodes, enamba kezakus-redukus (53..75 mm kus), vähemba uhokus-sulakus (28..34 mm kus). Meriveden lämuz voib vajehtadas −1,6..+21,5 C° röunoiš, keskmäine om −0,2..+0,1 C° tal'vkus-sulakus, +8,2..+12,9 C° kezakus-sügüz'kus.

 Tobmuz 
Kaik viž žilod da koume raudtestancijad mülüdas lidnankundha Kandalakšan ližaks. Lidnankundan pind — 6650 km².

Municipaližen ühtnikan pämez' om sen Deputatoiden nevondkundan ezimez'. Edeline nevondkundan ezimez' om Mihail Pavlov (reduku 2015 — reduku 2021). Lidnankundan erigoittud Administracii lopi radod vn 2021 vilukus, rajonan Administracii tegeb sen velgusidme.

 Eläjad 
Vn 2010 Venäman rahvahanlugemižen mödhe lidnan eläjiden lugu oli 35 654 ristitud, rajonan ristitišton seičeme kümnendest, vn 2021 — 29 138 ristitud. Vl 2017 kaik 32 034 ristitud elihe lidnas i 34 120 ristitud kaikes lidnankundas. Kaikiš suremb lidnan ristitišt oli 54 200 eläjad vl 1992.

Ortodoksižen hristanuskondan nell' pühäpertidKandalakšan pühäpertid sobory.ru-saital.  oma kaičenus i saudud lidnas: Johann-edelkävujan Sündundan puine jumalanpert' (letihe ezmäšt sauvust vl 1526, om udessündutadud lidnas vl 2005), phh. Petran i Fevroninan puine jumalanpert' (om saudud vll 2020−2021), kaks' pen't časounäd.

 Openduz 
Lapsiden opendusen aluzkundad oma kahesatoštkümne nimitadud i nomeruidud päivkodid (nomer 1..4, 12, 13, 15, 16, 19, 20, 24, 35, 48, 49, 52, 53, 62, 63), koume aluzškolad (nomer 5, 9, 19), koume keskškolad (nomer 1, 2, 10), korrekcine škol-internat, lapsiden sädamižen Vega-keskuz, lapsiden da norišton Rovesnik-keskuz («Ühtenigäine») S.A. Krilovan nimed, muzikškol, čomamahtoiden škol, kaks' sportškolad (järgeline i olimpižen varan regisportas).

Kandalakšan industrialine kolledžKandalakšan industrialižen kolledžan sait (kandik.ru).  om lidnan professionaližen opendusen aluzkundaks.

 Galerei 

 Homaičendad 

 Irdkosketused 
 Lidnankundan tobmuden sait (sgp.kandalaksha-admin.ru). 
 Lidnan informacine portal (kandalaksha.org). 
 Lidnan istorijan muzejan sait (museum-kanda.ru). 

Kategorii:Venäman lidnad
Kategorii:Eländpunktad kirjamišton mödhe
Kategorii:Murmanskan agjan lidnad
*